02.10.2014.

**SAOPŠTENJE ZA MEDIJE**

**U Banjaluci počela obuka posmatrača izbornog dana**

U Banjoj Luci, 2. oktobra 2014. godine održan je prvi u nizu treninga za posmatrače/ice koji će 12. oktobra nadgledati Opšte izbore u BiH. Trening je održan u prostorijama organizacije Perpetuum mobile, koja je i jedan od koalicionih partnera u ovom projektu.

Prvom treningu prisustvovalo je 15 posmatrača/ica, koji su pokazali veliku zainteresovanost i oduševljenje što su dio jednog ovakvog projekta i što će svojim učešćem u njemu doprinijeti pravednijim i poštenijim izborima. U svim opštinama u BiH u narednih desetak dana održaće se treninzi za više od 3000 posmatrača/ica.

Pozivamo i sve građane/ke da ukoliko primijete nepravilnosti tokom predizbornog i izbornog procesa, da ih prijave na besplatan info telefon 080 05 05 05 ili online na sajtu www.podlupom.org.